钦定古今图书集成/明伦汇编/闺媛典/第195卷 > 罗韫匮妻欧阳氏〈二妇附〉
## 钦定古今图书集成/明伦汇编/闺媛典/第195卷 > 罗韫匮妻欧阳氏〈二妇附〉

按《吉安府志》：“欧阳氏，罗韫匮妻。韫匮没，欧阳年二十
五，长子笃温方二岁，次笃良在娠，越四月始生。父母
哀其少，令改节，泣曰：‘未亡人使有异志，二孤何托。比
笃温长，亦娶于欧阳。笃良娶袁氏，温生子甫一岁而
没，良生子五岁亦丧。二妇并砥节抚孤，誓不他适。养
姑尽年，以孝称’。”